**Kérelem:**  Ha a birtokost birtokától jogalap nélkül megfosztják, vagy birtoklásában zavarják, birtokvédelem illeti meg. A sértett fél a jegyzőtől egy éven belül kérheti az eredeti birtokállapot helyreállítását vagy a zavarás megszüntetését. Egy évnél régebben történt birtoksértés esetén a bíróságtól lehet birtokvédelmet kérni. A kérelmet a Polgármesteri Hivatalhoz címezve írásban, vagy szóban; személyesen vagy meghatalmazott útján lehet benyújtani. A meghatalmazást írásban kell csatolni.

**Illetékköteles:** 3.000,- Ft-os illetékbélyegben a kérelemre kell leróni. Az ügyintézéshez szükséges illetékbélyeg megvásárolható a Postán.

**Az ügyintézési határideje:** 15 nap.

**Az eljárás jogi alapjai:**

* A Polgári Törvénykönyv (2013. évi V. törvény)
* 17/2015. (II. 16.) Kormányrendelet
* 1990. évi XCIII. törvény az illetékekről